**UNIVERZITET MEGATREND U BEOGRADU**

**FAKULTET ZA UMETNOST I DIZAJN**

**RASPISUJE**

**KONKURS**

**ZA UPIS STUDENATA U PRVU GODINU OSNOVNIH AKADEMSKIH STUDIJA ZA ŠKOLSKU 2019/2020. GODINU**

**U PRVOM UPISNOM ROKU**

Fakultet za umetnost i dizajn Univerziteta Megatrend u Beogradu upisuje u prvu godinu osnovnih akademskih studija školske 2019/2020. godine **60** studenata, na modulima:

**Grafički dizajn**

**Industrijski dizajn**

**Dizajn enterijera**

**Modni dizajn**

**Scenografija**

**Svi moduli i studijski programi Fakulteta za umetnost i dizajn akreditovani su kod nadležnog ministarstva Republike Srbije.**

Osnovne akademske studije nose 240 ESPB bodova i ostvaruju se u trajanju od četiri godine/ osam semestara. Po završetku osnovnih akademskih studija studenti stiču naziv **diplomirani primenjeni umetnik**.

Pravo da konkurišu na prvu godinu osnovnih akademskih studija imaju kandidati koji su stekli srednje obrazovanje u četvorogodišnjem trajanju.

Kandidati koji nemaju završeno srednjoškolsko obrazovanje polažu dopunski ispit iz predmeta Srpski jezik i književnost i Istorija.

Svi kandidati koji podnose prijavu na konkurs za upis u prvu godinu osnovnih akademskih studija polažu Prijemni ispit i podnose mapu radova.

**Tema mape za upis u prvu godinu školske 2019/2020. godine je ”OVO SAM JA”.**

**PRIJEMNI ISPIT**

Prijemni ispit za upis studenata u prvu godinu osnovnih akademskih studija na Fakultetu za umetnost i dizajn, sastoji se od Ispita za proveru sklonosti i sposobnosti, koji obuhvata sledeće oblasti:

* **Crtanje** (Ispit obuhvata crtanje figure prema modelu, na formatu 70x50cm, u tehnici ugalj na papiru, grafitna olovka, suvi pastel i sl. Vreme za rad je četiri sata). Na ovom delu ispita može se ostvariti najviše 15 poena.
* **Slikanje** (Ispit obuhvata slikanje mrtve prirode, na formatu 70x50cm, u tehnici tempera na papiru, gvaš, akvarel. Vreme za rad je četiri sata). Na ovom delu ispita može se ostvariti najviše 15 poena.
* **Test iz Istorije umetnosti, opšte kulture i informisanosti** (test je otvoreno-zatvorenog tipa i sastoji se od izbora pitanja iz ponuđenog materijala za pripremu ovog dela ispita). Na ovom delu ispita može se ostvariti najviše 10 poena.
* **Ispit sklonosti i sposobnosti iz uže struke za koju se konkuriše**. Ispit obuhvata:
1. Idejni projekat iz uže oblasti za koju se konkuriše (Vreme za rad je četiri sata). Na ovom delu ispita može se ostvariti najviše 20 poena.
2. Razgovor sa Komisijom prema modulima, rešavanje zadatka iz uže oblasti, ocena podnete mape radova. Na ovom delu ispita može se ostvariti najviše 20 poena.

**Ispit sklonosti i sposobnosti iz uže struke za koju se konkuriše, prema modulima obuhvata:**

**Modul Grafički dizajn**

* Idejni projekat plakata ili ambalaže. Tehnika po izboru.
* Razgovor sa komisijom. Rešavanje zadatka: idejno rešenje u oblasti grafičkog dizajna.
* Razgovor sa komisijom. Razgovor o radu i podnetoj mapi.
* Ocena podnete mape od deset radova iz oblasti grafičkog dizajna, na formatu 50x70cm, tehnika po izboru.

**Modul Industrijski dizajn**

* Idejni projekat iz oblasti dizajna proizvoda ili dizajna vozila. Tehnika po izboru.
* Razgovor sa komisijom. Rešavanje zadatka: idejno rešenje u oblasti industrijskog dizajna.
* Razgovor sa komisijom. Razgovor o radu i podnetoj mapi.
* Ocena podnete mape od deset radova iz oblasti industrijskog dizajna, na formatu 50x70cm, tehnika po izboru.

**Modul Dizajn enterijera**

* Idejni projekat iz oblasti dizajna enterijera. Tehnika po izboru.
* Razgovor sa komisijom. Rešavanje zadatka: test shvatanja prostora.
* Razgovor sa komisijom. Razgovor o radu i podnetoj mapi.
* Ocena podnete mape od deset radova iz oblasti dizajna enterijera, na formatu 50x70cm, tehnika po izboru.

**Modul Modni dizajn**

* Idejni projekat savremenog ženskog ili muškog modela na osnovu kolorističkog predloška. Tehnika po izboru.
* Razgovor sa komisijom. Rešavanje zadatka: idejno rešenje u oblasti dizajna tekstila I odevanja.
* Razgovor sa komisijom. Razgovor o radu i podnetoj mapi.
* Ocena podnete mape od deset radova iz oblasti modnog dizajna, na formatu 50x70cm, tehnika po izboru.

**Modul Scenografija**

* Idejni projekat scenskog prostora. Tehnika po izboru.
* Razgovor sa komisijom. Rešavanje zadatka: od ponuđenih elemenata sačiniti novu kompoziciju za scenski prostor.
* Razgovor sa komisijom. Razgovor o radu i podnetoj mapi.
* Ocena podnete mape od deset radova iz oblasti scenografije, na formatu 50x70cm, tehnika po izboru.

Bliži uslovi upisa utvrđeni su Pravilnikom o upisu studenata na Fakultetu za umetnost i dizajn.

Godišnja školarina na Fakultetu za umetnost i dizajn iznosi 2500 eura u dinarskoj protivvrednosti po prodajnom kursu Narodne banke Srbije na dan plaćanja, i može se platiti u više mesečnih rata.

Bliže informacije o prijemnom ispitu i uslovima upisa mogu se dobiti u studentskoj službi fakulteta – **Fakultet za umetnost i dizajn, ul. Jurija Gagarina 36D, Novi Beograd, ili na telefone: 011 260 18 69 i 011 260 34 61** (radnim danom od 9:00 do 16:00), **imejl:** tfisic@megatrend.edu.rs

**PRIJAVLJIVANJE I VAŽNI DATUMI**

U prvu godinu osnovnih akademskih studija može se upisati lice koje ima završeno srednje obrazovanje u četvorogodišnjem trajanju. U prvu godinu osnovnih akademskih studija na Fakultetu za umetnost i dizajn može se upisati lice koje ima srednje obrazovanje u četvorogodišnjem trajanju, odnosno lice koje nema završeno srednje obrazovanje, pod uslovom da položi određene diferencijalne ispite iz predmeta Srpski jezik i Istorija, iz programa četvorogodišnjeg srednjoškolskog obrazovanja.

Redosled kandidata za upis u prvu godinu studija utvrđuje se na osnovu opšteg uspeha postignutog u srednjem obrazovanju i rezultata postignutog na ispitu za proveru sklonosti i sposobnosti. Rang-lista se sačinjava prema ukupnom broju bodova svakog kandidata po utvrđenim merilima. Kandidat može da osvoji najviše 100 bodova.

**Važni datumi**

**Prijavljivanje kandidata**: svakog radnog dana od 10 do 16: 00 do 2.7.2019.

**Polaganje diferencijalnog ispita**: 27.6.2019 u 11:00 sati

|  |  |  |  |
| --- | --- | --- | --- |
| **Prijemni ispit**: |  | I dan: 2.7.2019 . u 11:00 sati u 12:00 sati | – Test iz istorije umetnosti, opšte kulture i informisanosti– Provera sklonosti – Crtanje |
|  |  | II dan: 3.7.2019. u 11 sati | – Provera sklonosti – Slikanje |
|  |  | III dan: 4.7.2019. u 11:00 sati | – Provera sklonosti po modulima i ocena mape radova |

**Privremena rang lista**: 5.7.2019.

**Konačna rang lista**: 08.72019.

**Upis kandidata**: 10.7.2019, od 9:00 do 16:00 sati.

Fakultet utvrđuje Privremenu rang-listu svih kandidata sa ukupnim brojem bodova stečenim po svim kriterijumima utvrđenim ovim pravilima. Učesnik konkursa koji smatra da redosled kandidata na Privremenoj rang-listi nije utvrđen na način predviđen Pravilnikom, može podneti žalbu veću fakultetna, u roku od tri dana od objavljivanja Privremene rang-liste. Veće fakulteta, u roku od 24 sata od prijema, rešava predmet po žalbi. Nakon odlučivanja po prispelim prigovorima, odnosno žalbama, fakultet utvrđuje i objavljuje Konačnu rang-listu svih kandidata sa ukupnim brojem bodova stečenim po svim kriterijumima utvrđenim ovim pravilima. Konačna rang-lista je osnov za upis kandidata. Ako se kandidat koji je ostvario pravo na upis po konkursu ne upiše u predviđenom roku, fakultet će umesto njega upisati sledećeg kandidata, prema redosledu na Konačnoj rang-listi, u roku utvrđenom konkursom.

**Kandidat prilikom prijave na konkurs podnosi sledeća dokumenta:**

1. diplomu o završenom srednjoškolskom obrazovanju (original ili overena fotokopija);

2. svedočanstva o završenom srednjoškolskom obrazovanju (originali ili overene fotokopije);

3. elektronski očitanu ličnu kartu ili izvod iz matične knjige rođenih.

**Kandidat koji je ostvario pravo na upis na studije podnosi sledeća dokumenta pri upisu:**

1) 2 fotografije za indeks;

2) indeks

3) 2 ŠV obrasca koja obezbeđuje Univerzitet;

4) potvrdu o položenom prijemnom ispitu

5) dokaz o uplati školarine.